Lubny

**Lubny** (ukrainsk: Лубни́) er en by i Poltava oblast (fylke) som ligger i sentrum av Ukraina. Byen er administrativt senter i Lubny rajon (kommune). Byen har ca.  innbyggere, og er den fjerde største byen i Poltava oblast etter Poltava, Krementsjuk og Horishni Plavni.

Lubny ligger i den sentrale delen av Ukraina, på høyre elvebredd av elven Sula. Lubny grenser til landsbyene Vilshanka, Mhar, Zasullya, Solonytsia, Terny, Kononivka, Vyshchy Bulatets, Nyzhniy Bulatets, Novaky og Klepachi.

Det viktigste landemerket i Lubny er Mhar-klosteret, med en stor seks-søylet ukrainsk barokk-katedral, bygget i 1684–92 og renovert etter en brann i 1754. Et ny-klassisk klokketårn, 
ble på-startet i 1784, men ble ikke fullført før i 1844. 

## Klima
Lubny ligger i den tempererte sonen i Ukraina, som er preget av kjølige somre. Den varmeste måneden er juli, med en gjennomsnittstemperatur på 20,4° celsius. Den kaldeste måneden er januar, med en gjennomsnittstemperatur på -5,9° celsius.

## Historikk
### Fra middelalderen frem 1600-tallet
Lubny er kjent som en av de eldste byene i Ukraina, og ble angivelig grunnlagt i 988 av knyaz (fyrst) Volodymyr den store (Volodymyr Velykyi) i Kyiv. Det første skrevne dokumentet som omtaler Lubny ved navn er imidlertid fra 1107. Opprinnelig var det en liten trefestning over Sula-elven. Festningen vokste raskt, og på 1400- eller 1500-tallet var den eid av den mektige Wisniowiecki-familien. Byen ble styrt av Magdeburg-rettigheter og hadde et våpenskjold. I 1596 var Lubny stedet for det siste slaget ved Severyn Nalyvaiko mot polakkene.

### Fra 1600-tallet frem til 1900
På 1600-tallet var byen en av de største i området. I 1638 hadde den 2.646 innbyggere. Etter Khmelnytsky-opprøret, mellom 1648 og 1781, var byen hovedkvarter for Lubny kosakkregiment. I 1782 ble Lubny et administrativt sentrum i Kongeriket Kyiv. I 1802 ble byen underlagt guvernøren i Poltava.

### Tidlig 1900-tallet
Etter at en jernbanelinje ble bygget gjennom Lubny i 1901, vokste industrien raskt og utvidet seg i byen. Mange bil- og gårds-utstyrs fabrikker ble etablert under veksten av industrien mellom 1901 og 1930-tallet.
Siden juli 1917 har Lubny hatt sin egen lokalavis.

### Lubny under andre verdenskrig
Under den tyske okkupasjonen i andre verdenskrig var Lubny sentrum for den store partisanbevegelsen. Samtidig etablerte nazistene to konsentrasjonsleirer på stedet. Den 16. oktober 1941 ble over tusen av byens jøder, inkludert kvinner og barn, massakrert av tyske Einsatz-styrker i utkanten av byen.

## Lubny i moderne tid
I dag er Lubny et stort industri- og kultursenter. I tillegg er Lubny også en stor produsent av kjøtt og melkeprodukter, møbler og brød. Over 40 ulike  ulike iskremtyper blir produsert i  Lubny, og "Lubny-brødet" er kjent over hele Ukraina.

Flere museer og kunstgallerier ligger der, og Lubny er også kjent for bokhandlere som fører et bredt utvalg av tekniske og ikke-tekniske bøker.
Lubny har også sitt eget fotballag, FK Lubny.

## Kjente personer fra Lubny
* Jeremi Wiśniowiecki, Rutheniuan en polsk bemerkelsesverdig magnat, faren til den fremtidige kongen av Polen Michał Korybut Wiśniowiecki (1612-1651)
* Kateryna Skarzhynska, filantrop og samler av folkeminner (1852-1932) 
* Lyudmila Rudenko,  verdensmester i sjakk (1904–1986)
* Natalya Meklin, pilot (1922-2005)

## Monument
Etter at statuen av Lenin ble revet, ble den erstattet av dette ukrainske monumentet. 

Monumentet har et tekstskilt i emalje med følgende tekst "*Mitt folk eksisterer! Mitt folk vil alltid være her! Ingen vil oppheve folket mitt!" [[Vasyl Symonenko]], 1962*


File:Lubny monument.jpg|*Mitt folk eksisterer! Mitt folk vil alltid være her! Ingen vil oppheve folket mitt!" Vasyl Symonenko"*.


## Bilder

File:Лубенська ЗОШ № 10 (1).jpg|En skole i Lubny
File:Стадіон Центральний у Лубнах.jpg|Lubny stadion
File:Хорольський спуск.JPG|Khorol nedstigningen 
File:Лубни - Духовне училище.jpg|Lubnys økonomiske høyskole
File:Лубни - Госпіталь ветеранів ВВВ.jpg|Sykehus
File:Лубни. Земська лікарня (Дитяча поліклініка),2.JPG|Barneklinikken i Lubny
File:Міськрайсуд.JPG|By-retten
File:Неподалік від краєзнавчого музею.jpg|Gammelt tårn i Lubny
File:Лубни - Шевченко.jpg|Taras Shevchenko monument
File:Лубни лисотех коледж.JPG|Høyskole-parken i Lubny
File:Lubny1000year.JPG|Monumentet til 1000-årsjubileet for Lubny
File:Lubny_Hram_Rozdestva_Bogorodicy.JPG|Kirken til Jomfru Marias fødselsdag (1800-tallet)
File:Mgar_24_07_2010.JPG|Mhar-klosteret. Katedralen (1600-tallet)
File:Mgar_skit2.JPG|Mhar-klosteret. Kirken


## Referanser


## Eksterne lenker
*